**Afioga** **Tuimalealiʻifano Vaʻaletoʻa Eti Sualauvi II**, født 29. april 1947) er en samoansk høvding og politiker som har vært Samoas statsoverhode (O le Ao Mamalu o le Malo) siden 21. juli 2017. Han ble utnevnt til Tama-a-ʻaiga for Tuimalealiʻifano-familien og fikk dermed en av landets fire høvdingtitler i juli 1977.

Biografi
--------

Tuimalealiʻifano Vaʻaletoʻa Eti Sualauvi II er medlem av en av de to herskende familiene på Samoa. Han er gift med Masiofo Faʻamausili Leinafo Tuimalealiʻifano. Han er oldebarn til Tuimaleali'ifano Fa'aoloi'i Si'ua'ana I som var en av lederne i den samoanske Mau-bevegelsen i 1920-årene. Hans grandonkel Tui Aʻana Tuiaana Tuimaleali'ifano Suatipatipa II var parlamentsmedlem fra Samoa fikk sin uavhengighet i 1962 og fram til 1972.

Sualauvi har bachelor i jus fra Australian National University og han har studert teologi ved Malua Theological College. Han har arbeidet som politiinspektør, advokat, lærer i tillegg til at han har forrettet gudstjenester i den evangeliske kirken i Samoa (Congregational Christian Church Samoa, CCCS).

Han har vært medlem av ministerrådet til O le Ao o le Malo i perioden 1993 til 2001, og deretter siden 2004. Han ble selv tatt i ed som O le Ao o le Malo 21. juli 2017.

Den konstitusjonelle krisen i 2021
----------------------------------

Foran parlamentsvalget i 2021 oppsto det splittelse i det statsbærende partiet HRPP (Human Rights Protection Party). Landets visestatsminister Fiamē Naomi Mataʻafa gikk av og meldte seg inn i det nystiftede kristelig-demokratiske partiet FAST (Faʻatuatua i le Atua Samoa ua Tasi). Ved valget i 2021 fikk begge partiene 25 representanter hver av parlamentets 51 seter. En representant var uavhengig. Etter valget fikk HRPP tilkjent en ekstra representant i kjønnskvotering, mens den uavhengige representanten meldte seg inn i FAST. Kjønnskvoteringen ble senere underkjent, men den sittende statsministeren  Tuila'epa Sa'ilele Malielegaoi anerkjente ikke valgnederlaget og nektet å gå av. Sualauvi bestemte at det skulle skrives ut nyvalg,, men denne beslutningen ble omgjort av landets høyesterett 17. mai 2021. Sualauvi la deretter fram en proklamasjon som hindret parlamentet i å møtes, noe som førte til en konstitusjonell krise i landet.

Sualauvis femårsperiode gikk egentlig ut i juli 2022, men ble forlenget til parlamentet møtes igjen i august 2022.

Referanser
----------

1. ↑  «Tui A'ana Tuimaleali'ifano Va'aleto'a Sualauvi II». Government of Samoa. Archived from the original on 13. juli 2017. Besøkt 31. juli 2022. CS1-vedlikehold: Uheldig URL (link)
2. ↑  «O le Ao o le Malo». Government of Samoa. Besøkt 9. desember 2021.
3. ↑  «New head of state for Samoa». Radio NZ. 6. juli 2017.
4. ↑  «Tuimaleali’ifano Va’aleto'a Sualauvi II, is Samoa’s fourth Head of State». Samoa Observer. 5. juli 2017.
5. ↑  Morgan A. Tuimaleali'ifano (2006). *O tama a 'aiga The politics of succession to Samoa's paramount titles*. Institute of Pacific Studies, University of the South Pacific. ISBN 978-982-02-0377-8.
6. ↑  «Genealogy». Arkivert fra originalen 31. mars 2016. Besøkt 16. september 2017.
7. ↑  «Tui A’ana Tuimaleali’ifano Va’aleto’a Sualauvi II, is Samoa’s fourth Head of State». Samoa Observer. 5. juli 2017.
8. ↑  «New Head of State takes his oath». Samoa Observer. 21. juli 2021.
9. ↑  «Head of State to call for second election in Samoa; FAST reacts with anger». RNZ. 4. mai 2021.
10. ↑  Lanuola Tusani Tupufia - Ah Tong (4. mai 2021). «H.O.S. declares April election void». Samoa Observer.
11. ↑  Lanuola Tusani Tupufia - Ah Tong (17. mai 2021). «Court overrules fresh elections». Samoa Observer.
12. ↑  «Samoa court dismisses call for second election». RNZ. 17. mai 2021.
13. ↑  Joyetter Feagaimaali'i (22. mai 2021). «Head of State suspends Parliament». Samoa Observer.
14. ↑  Matai'a Lanuola Tusani T - Ah Tong (26. juli 2022). «Head of State's appointment extended». Samoa Observer.

|  |  |
| --- | --- |
| Oppslagsverk/autoritetsdata | BBC Things
 |